|  |  |
| --- | --- |
|  | |
| Aftale | **Juni 2016** |
| Vedrørende indkøb af en teleskoplæsser | |
| mellem  Aarhus Universitet  Biogasanlægget v. AU-Foulum  Burrehøjvej 43  8830 Tjele  Danmark  (i det følgende benævnt "Kunden”)  og  XX  XX  XX  XX  (i det følgende benævnt "Leverandøren”)  (Herefter hver for sig benævnt "Part” og samlet "Parterne) | |

Indholdsfortegnelse

[1. Præambel 3](#_Toc453152084)

[2. Definitioner 3](#_Toc453152085)

[3. Kontraktgrundlag 3](#_Toc453152086)

[4. Leverandørens forpligtelser 3](#_Toc453152087)

[5. Levering 4](#_Toc453152088)

[6. Leveringsbetingelser 4](#_Toc453152089)

[7. Priser 5](#_Toc453152090)

[8. Betalingsbetingelser 5](#_Toc453152091)

[9. Garanti 5](#_Toc453152092)

[10. Leverandørens misligholdelse 6](#_Toc453152093)

[11. Kundens misligholdelse 6](#_Toc453152094)

[12. Erstatnings- og produktansvar 6](#_Toc453152095)

[13. Force majeure 7](#_Toc453152096)

[14. Tredjemands rettigheder 7](#_Toc453152097)

[15. Fortrolighed 7](#_Toc453152098)

[16. Overdragelse 8](#_Toc453152099)

[17. Varighed og opsigelse 8](#_Toc453152100)

[18. Lovvalg og værneting 8](#_Toc453152101)

[19. Meddelelser 8](#_Toc453152102)

[20. Aftaleeksemplarer og underskrifter 9](#_Toc453152103)

**Kontraktbilagsfortegnelse**

Kontraktbilag 1 – Kravspecifikation

Kontraktbilag 2 - Tilbudsskema

Kontraktbilag 3 – Tilbudsblanket

# Præambel

1.1 Parterne er enige om i hele forløbet at samarbejde med en positiv, professionel og ansvarlig holdning samt yde en særdeles betydelig indsats for at opnå det bedst mulige resultat. Parterne skal herunder udvise den fleksibilitet, der må anses for rimelig og sædvanlig ved gennemførelse af tilsvarende kontrakter.

1.2 Parterne skal løbende informere hinanden om ethvert forhold, der skønnes at have betydning for gennemførelse af et hensigtsmæssigt kontraktforløb.

# Definitioner

De nedenfor anførte ord og udtryk har følgende betydning i denne Aftale:

2.1 *Aftale:*

Denne aftale mellem Parterne, herunder ændringer, Kontraktbilag og tillæg hertil. I tilfælde af uoverensstemmelse mellem Aftalen og Kontraktbilag eller andre dokumenter end tillæg og ændringer, hvorom der senere er indgået aftale, har Aftalen forrang.

2.2 *Kontraktperiode:*

Den periode hvor kontrakten, indgået mellem Kunden og Leverandøren, er bindende for parterne.

2.3 *Arbejdsdag:*

Mandag til fredag 7 – 16, undtagen helligdage, 24. december, 31. december og 5. juni.

2.4 *Leverancen:*

Samlet betegnelse for den leverance, Leverandøren skal levere til Kunden i medfør af Aftalen, bortset fra aftalte ændringer eller bestillinger efter Aftalens indgåelse.

2.5 *Leverancepris:*

Leverandørens samlede faste vederlag for alle ydelser omfattet af Aftalen, bortset fra aftalte ændringer eller bestillinger efter Aftalens indgåelse, jf. Kontraktbilag 1, punkt 2.

# Kontraktgrundlag

3.1 Denne Aftale beskriver Kunden og Leverandørens forpligtelser og rettigheder i forbindelse med leveringen af en teleskoplæsser til Kunden.

3.2 Leverandørens eventuelle standardbetingelser finder kun anvendelse i det omfang, dette er i overensstemmelse med kontraktgrundlaget.

# Leverandørens forpligtelser

4.1 Leverandøren er forpligtet til at levere teleskoplæsseren i en kvalitet og med en service, der fuldt ud lever op til det af Kunden krævede eller af Leverandøren tilbudte.

4.2 Teleskoplæsseren og dens enkelte dele skal besidde de egenskaber og opfylde de krav, der fremgår af nærværende kontrakt med tilhørende Kontraktbilag.

4.3 Leverandøren indestår for, at Leverancen overholder gældende lovgivning og er i overensstemmelse med alle relevante CE-standarder el. lign.

4.4 Leverandøren forpligter sig til at levere al relevant dokumentation i tilknytning til Leverancen, herunder brugsvejledninger, brochurer og datablade på dansk eller engelsk.

4.5 Leverancen og Leveranceprisen inkluderer alt, der er nødvendigt for at kunne anvende Leverancen til de tiltænkte formål, medmindre andet tydeligt fremgår af Kontraktbilag 2.

# Levering

5.1 Leverancen skal leveres senest 30 dage efter ordreafgivelse.

5.2 Leverandøren bærer risikoen for Leverancen, indtil levering er sket.

5.3 Levering anses for sket, når Leverancen er leveret fysisk på den i punkt 6.2 angivne adresse, og der har været gennemført en afleveringsforretning, hvor Leverandøren overfor Kunden har godtgjort, at Leverancen opfylder de aftalte specifikationer og er i funktionsduelig stand.

I modsat fald skal Leverandøren uden ugrundet ophold foretage om-levering / afhjælpning, hvorefter der skal gennemføres en ny afleveringsforretning.

5.4 Kunden udsteder en kvittering for Leverancens modtagelse efter afleveringsforretningens gennemførelse, forudsat denne er gennemført i overensstemmelse med punkt 5.3 og med det heri anførte resultat.

I modsat fald forholdes der som angivet i punkt 5.3, sidste afsnit.

5.5 Delleveringer accepteres ikke, med mindre Kunden skriftligt har godkendt dette.

5.6 Såfremt Kunden konstaterer, at Leverancen ikke lever op til de fastsatte krav, samt hvad Leverandøren har angivet i forbindelse med tilbudsafgivelse, skal Kunden gøre Leverandøren opmærksom herpå. Det påhviler herefter Leverandøren at udbedre disse forhold uden ugrundet ophold.

# Leveringsbetingelser

6.1 Leverandøren leverer Leverancen omkostnings- og risikofrit (DDP - INCOTERMS 2010).

6.2 Leverancen skal leveres på følgende adresse efter nærmere aftale med Kunden:

Aarhus Universitet

Biogasanlægget v. AU-Foulum

Burrehøjvej 43

8830 Tjele

# Priser

7.1 Alle priser skal angives i danske kroner (DKK) ekskl. moms.

7.2 Samtlige priser er angivet inklusive told, afgifter, ekspeditionsgebyrer, fragt og alle øvrige omkostninger.

7.3 Leveranceprisen og øvrige priser er angivet i Kontraktbilag 2.

7.4 Vælger Ordregiver at tilkøbe serviceaftale, er den gældende for 3 år. Betaling vil ske forud for 1 år ad gangen.

# Betalingsbetingelser

8.1 Leveranceprisen kan faktureres efter gennemført og godkendt afleveringsforretning jf. 5.3.

8.2 Betalingsbetingelserne er netto tredive (30) dage fra modtagelse af korrekt udfyldt faktura.

8.3 Leverandøren udsteder faktura i DKK.

Danske Leverandører skal fakturere i overensstemmelse med gældende lovgivning om betalinger fra offentlige myndigheder herunder ved anførelse af EAN-nummeret på fakturaen. Kunden er berettiget til at fastsætte yderligere betingelser for Leverandørens fakturering herunder at stille krav om fakturering i OIOUBL-format.

8.4 Leverandørens ret til betaling må ikke pantsættes eller overdrages uden Kundens skriftlige accept deraf.

# Garanti

9.1 Leverandøren indestår for, at Leverancen, er af en sådan kvalitet som nævnt i denne Aftale.

9.2 Kunden skal give Leverandøren skriftlig meddelelse om eventuelle mangler ved Leverancen uden ugrundet ophold, efter at manglen er blevet konstateret. Meddelelsen skal indeholde en beskrivelse af manglen.

9.3 Efter at have modtaget en sådan skriftlig meddelelse skal Leverandøren bekræfte modtagelse af den skriftlige meddelelse og afhjælpe manglen eller foretage om-levering uden ugrundet ophold.

9.4 Leverandøren er ansvarlig for Leverancen leveret af eventuelle underleverandører på samme måde som for Leverandørens egne produkter.

9.5 Leverandørens garanti løber i 12 måneder inkl. service efter leveringsdagen.

9.6 Betaling for garanti og service er en del af prisen, og Leverandøren er ikke berettiget til yderligere betaling for at udstede denne garanti.

# Leverandørens misligholdelse

10.1 Hvis Leverandøren ikke overholder en aftalt leveringsdato eller forudser, at en aftalt leveringsdato ikke kan overholdes, skal Leverandøren straks informere Kunden om den tidligst mulige, alternative leveringsdato.

10.2 Dansk rets almindelige regler og beføjelser i anledning af forsinket eller udeblevet levering finder anvendelse.

Herudover er Kunden berettiget til at opkræve en bod hos Leverandøren ved forsinket levering i form af et engangsbeløb på DKK 15.000 og en dagbod på DKK 5.000 pr. Arbejdsdags forsinkelse. Den samlede bodsbetaling for forsinkelse er dog maksimeret til 10 % af produktets pris.

10.3 Der foreligger en mangel ved Leverancen, hvis den ikke opfylder de af Leverandøren afgivne garantier eller i øvrigt ikke har de egenskaber, ikke er eller ikke virker på en sådan måde eller opfylder de krav, som Kunden med føje måtte forvente på baggrund af Aftalen og dennes Kontraktbilag.

10.4 Følgende forhold anses altid for væsentlig misligholdelse, der berettiger Kunden til straks at ophæve Aftalen:

* Leverandørens konkurs, indledning af rekonstruktionsbehandling eller væsentligt forringede økonomiske forhold i øvrigt, jf. dog konkurslovens regler om indtrædelsesret;
* Forsinkelse med levering i mere end 35 Arbejdsdage;
* Væsentlige mangler ved Leverancen, som konstateres i garantiperioden, og som ikke er afhjulpet inden for rimelig tid efter Leverandørens modtagelse af Kundens skriftlige reklamation herom

10.5 Dansk rets almindelige regler om forholdsmæssigt afslag og ophævelse finder anvendelse.

# Kundens misligholdelse

11.1 Såfremt Kunden misligholder sine betalingsforpligtelser i henhold til denne Aftale, er Leverandøren berettiget til rente i overensstemmelse med renteloven.

11.2 Leverandøren er berettiget til at ophæve Aftalen, såfremt Leverandøren overfor Kunden skriftligt har afgivet påkrav om misligholdelsen af betalingsforpligtelsen samt, at manglende betaling inden for mindst 40 (fyrre) dage vil medføre ophævelse, og såfremt Kunden ikke har opfyldt sine betalingsforpligtelser inden fristens udløb.

# Erstatnings- og produktansvar

12.1 Parterne er forpligtet til at betale erstatning for ethvert tab lidt som følge af Aftalens misligholdelse i overensstemmelse med dansk rets almindelige regler.

12.2 Ingen af Parterne er dog erstatningsansvarlig for indirekte tab eller følgeskader som eksempelvis driftstab, tab af avance, tab af goodwill, tab af forventet besparelse og lignende, medmindre den erstatningsansvarlige Part har handlet forsætligt eller groft uagtsomt.

12.3 Hver Parts samlede erstatningsansvar under Aftalen er beløbsmæssigt maksimeret til Leveranceprisen, med mindre den erstatningsansvarlige Part har handlet forsætligt eller groft uagtsomt.

12.4 Leverandøren har produktansvar for Leverancen i overensstemmelse med dansk rets almindelige regler og forpligter sig til at opretholde/tegne en sædvanlig produktansvarsforsikring og stille den nødvendige dokumentation derfor til rådighed for Kunden. Leverandøren skal opretholde produktansvarsforsikringen i mindst 3 år efter leveringstidspunktet.

# Force majeure

13.1 I henhold til denne Aftale er det muligt for Parterne at påberåbe sig force majeure, som er dækket af den almindelige definition af force majeure i dansk ret og som fastsat i købeloven.

13.2 Den Part, som ønsker at påberåbe sig ansvarsfritagelse i henhold til denne bestemmelse, skal uden ugrundet ophold give den anden Part skriftlig meddelelse om forholdene, som udgør force majeure, og om sådanne forholds ophør.

13.3 Forhold, som en underleverandør udsættes for, vil udelukkende blive anset som force majeure, hvis underleverandøren står over for en af de ovenfor beskrevne situationer, som udgør force majeure, forudsat at Leverandøren ikke havde kunnet forudse sådanne forhold og ikke havde kunnet undgå eller overvinde disse forhold.

# Tredjemands rettigheder

14.1 Leverandøren indestår for, at samtlige leverede Produkter samt Kundens brug af Leverancen ikke krænker tredjemands rettigheder.

14.2 Hvis en tredjemand gør indsigelser, herunder påstår, at et Produkt krænker eventuelle tredjemandsrettigheder, skal den Part, som modtager indsigelsen, øjeblikkeligt informere den anden Part derom.

14.3 Leverandøren er forpligtet til at skadesløsholde Kunden for ethvert krav fremsat af tredjemand med påstand om krænkelse af patenter, licenser, varemærker osv. i forbindelse med Leverancen og Kundens anvendelse heraf i overensstemmelse med Aftalen, samt alle omkostninger afholdt af Kunden i forbindelse dermed.

# Fortrolighed

15.1 Aftalen er fortrolig, og ingen af Parterne må offentliggøre Aftalen eller dens vilkår uden forudgående skriftlig godkendelse fra den anden Part. Medmindre andet følger af lov, dom eller bindende myndighedsafgørelse, må Parterne ikke videregive oplysninger til tredjemand om Aftalen.

15.2 Navnet Aarhus Universitet og dennes logo, oversættelser heraf samt navne der kan forveksles hermed må ikke være genstand for annoncering, bruges eller på anden måde henvises til uden Kundens forudgående, skriftlige samtykke.

# Overdragelse

16.1 Leverandøren er ikke berettiget til at overdrage sine rettigheder eller forpligtelser i henhold til Aftalen til tredjemand uden Kundens forudgående, skriftlige samtykke.

16.2 Kunden er berettiget til at overdrage sine rettigheder og forpligtelser i henhold til Aftalen til et andet offentligretligt organ uden Leverandørens forudgående samtykke.

# Varighed og opsigelse

17.1 Aftalen træder i kraft ved Parternes underskrift og udløber, når Leverandørens sidste forpligtelse i medfør af Aftalen er ophørt.

17.2 Fortrolighedsforpligtelsen, jf. Aftalens punkt 14, vedbliver at være i kraft uden tidsbegrænsning i tilfælde af Aftalens, udløb, opsigelse eller ophævelse.

17.3 Kunden har udbudt Aftalen i overensstemmelse med gældende ret, herunder udbudsreglerne. I tilfælde af, at en myndighed, herunder men ikke begrænset til Klagenævnet for Udbud, Konkurrencestyrelsen, EU-Kommissionen eller en dansk eller europæisk domstol, beslutter eller afsiger kendelse om, at udbudsreglerne eller anden lovgivning er blevet overtrådt i forbindelse med tildelingen af Aftalen med det resultat, at beslutningen om tildeling annulleres, er Kunden berettiget til at opsige Aftalen med én (1) måneds forudgående skriftligt varsel. Kundens ret til at opsige Aftalen i henhold til denne bestemmelse gælder også i tilfælde af, at en afgørelse, kendelse eller dom appelleres. Det samme gælder, såfremt Aftalen erklæres for uden virkning.

# Lovvalg og værneting

18.1 Enhver tvist, som måtte opstå i forbindelse med denne Aftale, herunder om Aftalens fortolkning, gyldighed, opsigelse eller ophævelse, er underlagt dansk ret, dog med undtagelse af lovvalgsregler, der måtte henføre tvisten til et andet lands retsregler.

18.2 Tvister i medfør af Aftalen skal afgøres ved de almindelige domstole i Danmark med Byretten i Aarhus som værneting i 1. instans.

# Meddelelser

19.1 Enhver meddelelse i medfør af Aftalen skal fremsendes pr. mail eller med post og overbringes til:

Til Kunden:

Aarhus Universitet

Økonomi og Bygninger, Indkøb

Fuglesangs Allé 26

DK-8210 Aarhus V.

Danmark

E-mail: mnr@au.dk

Att.: Marie Nedergaard Rasmussen

Til Leverandøren:

XX

XX

XX

E-mail: XX

Att.: XX

19.2 Det er Leverandørens ansvar, at de i foregående punkt anførte kontaktoplysninger inkl. e-mailadresse er i funktion i hele Aftalens løbetid.

19.3 Parterne kan ved skriftlig meddelelse til den anden Part ændre kontaktoplysningerne herunder e-mailadressen.

# Aftaleeksemplarer og underskrifter

Aftalen er udarbejdet i to enslydende eksemplarer, hvoraf hver Part beholder ét eksemplar**.**

|  |  |  |
| --- | --- | --- |
| Sted: Dato: |  | Sted: Dato: |
| For XX: |  | For Aarhus Universitet: |
|  |  |  |
| [Navn]  [Titel] |  | [Navn]  [Titel] |
| Underskrift |  | Underskrift |